- Hindi News
- National
- 2 वार्डों में कचरा बैग बांटने और 1 तालाब की खुदाई में ही खर्च किए 15 लाख रुपए
2 वार्डों में कचरा बैग बांटने और 1 तालाब की खुदाई में ही खर्च किए 15 लाख रुपए
स्वर्णनगरीकाे यूरोपियन कमीशन ने अपने प्रोजेक्ट में सम्मिलित किया। बड़ी बड़ी मीटिंग हुई, उम्मीद थी कि जैसलमेर में कमीशन की ओर से करोड़ों रुपए खर्च किए जाकर बेहतरीन तरीके से वाटर मैनेजमेंट होगा। लेकिन ऐसा कुछ भी नहीं हुआ। केवल 15 लाख रुपए खर्च किए जिसमें से भी लाखों रुपए तो बड़ी होटलों में मीटिंगें करने कार्यशाला करने पर खर्च कर दिए।
इस संबंध में प्रोजेक्ट से जुड़े लोगों का कहना है कि हमने तो केवल पहल की है अब काम नगरपरिषद को करना है। नगरपरिषद के अधिकारियों का कहना है कि यह अच्छी पहल है, इनसे कुछ सीखने को मिला है। जब उन्हें पूछा गया कि क्या कचरा संग्रहण करना पहले नगरपरिषद को नहीं अाता था, और क्या सीखने को मिला तो नगरपरिषद के अधिकारियों के पास इसका जवाब नहीं था।
बुधवार को शहर की एक बड़ी होटल में भारतीय शहरों में एकीकृत शहरी जल प्रबंधन योजना के प्रोजेक्ट का समापन किया गया। जिसमें सभापति कविता कैलाश खत्री, इतिहासविद नंदकिशोर शर्मा, पर्यटन अधिकारी खेमेन्द्रसिंह जाम, भू-जल वैज्ञानिक एनडी इणखिया नगरपरिषद के अधिकारी पार्षद मौजूद थे। बड़ी स्क्रीन पर प्रजेंटेशन किया गया और बाद में लंच करके कार्यक्रम समाप्त हुआ।
क्या कचरा संग्रहण करवाना सीखे
यहप्रोजेक्ट तीन साल से चल रहा है जिसके तहत धरातल पर कुछ भी काम नजर नहीं रहा है। केवल दो वार्डों में कचरा संग्रहण किया गया और एक तालाब पर खुदाई कुई का काम किया। संभवतया इस प्रोजेक्ट से पहले जैसलमेर में कचरा संग्रहण योजना शुरू हो चुकी थी। ऐसे में इस योजना के तहत धरातल पर केवल खानापूर्ति ही की गई है और तीन सालों के भीतर बड़ी होटलों में चार से पांच कार्यशाला कर लाखाें रुपए खर्च कर दिए हैं।
^यूराेपियन कमीशन की ओर से जैसलमेर में यह पहल की गई है। अब नगरपरिषद इस काम को निरंतर जारी रखेगी। हमारा प्रयास था कि दो वार्डों से शुरूआत की जाकर पहल की जाए। जैसलमेर में यह प्रोजेक्ट सफल रहा। जागरूकता के लिए भी प्रयास किया गया है। राहुलराठी, सीनियर प्रोजेक्ट इंचार्ज
^इसयोजना के तहत जैसलमेर में बेहतर काम हुआ है। हमें बहुत कुछ सीखने को मिला है और अब नगरपरिषद इसे आगे बढ़ाते हुए शहरभर में इन कार्यों पर जोर देगी। राजीवकश्यप, आयुक्त, नगरपरिषद
ये काम हुए है जैसलमेर में
यूरोपियनकमीशन की ओर से इंटरनेशनल लेवल के एनजीओ को राजस्थान में किशनगढ़ जैसलमेर जिले का काम सौंपा गया था। इनके द्वारा शहर में 4 5 नंबर वार्ड को स्मार्ट वार्ड बनाने की पहल की गई। इन वार्डों में लोगों को अलग अलग कचरा बैग दिए गए जिसमें सूखा गीला कचरा एकत्र करवाया गया। इस कचरे से खाद बनाने की प्रक्रिया भी शुरू की गई। इसके अलावा गोविंदसागर तालाब की खुदाई और वहां एक कुई बनाने का काम चल रहा है।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva